Diari Oficial de la Generalitat Valenciana


Sumari del DOGV 7808, del 17-06-2016 (2016/4532)

RESOLUCIÓ de 3 de juny de 2016, del president de l'Institut Valencià de Competitivitat Empresarial (IVACE), per la qual es modifica la Resolució de 24 de novembre de 2015, del president de l'IVACE, per la qual es convoquen ajudes del Pla Renove de Finestres 2016, destinades a la rehabilitació tèrmica de finestres en vivendes de la Comunitat Valenciana i l'adhesió de comerços i empreses instal·ladores.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7808

Data del DOGV
:   17-06-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/4532


Data del document
:   03-06-2016

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 3 de juny de 2016, del president de l'Institut Valencià de Competitivitat Empresarial (IVACE), per la qual es modifica la Resolució de 24 de novembre de 2015, del president de l'IVACE, per la qual es convoquen ajudes del Pla Renove de Finestres 2016, destinades a la rehabilitació tèrmica de finestres en vivendes de la Comunitat Valenciana i l'adhesió de comerços i empreses instal·ladores. [2016/4532]  
Per Resolució de 24 de novembre de 2015, del president de l'Institut Valencià de Competitivitat Empresarial (IVACE), es van convocar les ajudes del Pla Renove de Finestres 2016 (DOCV 7683, 22.12.2015) (BDNS Identif.: 308715), arreplegant-se en l'article 8 el termini de finalització de la campanya, i en definitiva de la presentació de sol·licituds, i en l'article 10 el termini per a entregar tota la documentació justificativa de l'actuació realitzada. Pel fet que s'estan presentant un elevat nombre de sol·licituds de renovació de finestres, i per a donar més temps a què es presente de manera adequada tota la documentació i justificació de l'actuació objecte d'ajuda, es fa necessari modificar tant el termini de finalització de la campanya, com el termini màxim per a presentar la justificació de l'actuació realitzada.  
  
Per això i en virtut del que disposa l'article 4 del Reglament d'organització i funcionament de l'Institut Valencià de Competitivitat Empresarial (IVACE), aprovat per Decret 4/2013, de 4 de gener del Consell, modificat per Decret 69/2014, de 16 de maig, del Consell, resolc:  
  
Article únic. Modificació de la convocatòria  
Es modifica l'article 8.1, de la Resolució de 24 de novembre de 2015, del president de l'Institut Valencià de Competitivitat Empresarial (IVACE), per la qual es convoquen ajudes del Pla Renove de Finestres 2016, destinades a la rehabilitació tèrmica de finestres en vivendes de la Comunitat Valenciana i l'adhesió de comerços i empreses instal·ladores, quedant redactat en els termes següents:  
«1. La data d'inici de campanya serà el 12 de gener de 2016 i finalitzarà el 15 de juliol de 2016, o en el moment d'esgotament del pressupost assignat a esta convocatòria. Si tal circumstància es produïra amb anterioritat al 15 de juliol de 2016, finalitzarà la concessió de les ajudes per mitjà de publicació en el Diari Oficial de la Comunitat Valenciana (DOCV) de la corresponent resolució de la directora general de l'IVACE.»  
Així mateix es modifica l'article 10.2, de l'esmentada resolució que queda redactat en els termes següents:  
«2. El termini màxim per a entregar tota la documentació especificada en este article serà el 29 de juliol de 2016.»  
  
DISPOSICIÓ FINAL  
  
Única  
La present resolució entrarà en vigor el dia de la publicació del seu extracte en el Diari Oficial de la Comunitat Valenciana.  
  
València, 3 de juny de 2016.- El president de l'IVACE: Rafael Climent González.